Eden Hazard
<s>Eden Michael Hazard (; La Louvière, 7. siječnja 1991.) bivši belgijski nogometaš i reprezentativac koji je igrao kao ofenzivni vezni ili krilo.</s><s>Često opisivan kao izvrstan o pas igri, Hazard je globalno hvaljen zbog svoje igre, a često je uspoređivan i s Lionelom Messijem i Cristianom Ronaldom.</s><s>Treneri, kolege i komentatori ga često navode na popisima najboljih igrača na svijetu.</s>

<s>Hazard je sin bivšin nogometaša, a svoju karijeru započeo je u belgijskim klubovima Royal Stade Brainois i Tubize.</s><s>Godine 2005., prelazi u francuski Lille.</s><s>Nakon dvije godine u omladinskoj akademiji, Hazard je u studenom 2007. godine, sa samo 16 godina, odigrao svoj profesionalni debi za Lille.</s><s>S godinama će postati integralni dio momčadi koju je predvodio Rudi García, skupivši više od 190 nastupa.</s><s>U svojoj prvoj punoj sezoni, Hazard je dobio UNFP-ovu nagradu za najboljeg mladog igrača, postavši prvi nefrancuski igrač s tom nagradom, a kada je isto ponovio sljedeće sezone, postao je prvi igrač s dvije (i to uzastopne) nagrade.</s><s>Te je sezone imenovan i u najbolju momčad sezone.</s>

<s>U sezoni 2010–11., Hazard je bio dio momčadi Lillea koja je osvojila prvenstvo i kup te je, kao posljedica toga, imenovan igračem godine od strane UNFP-a, postavši najmlađi igrač u povijesti s tom nagradom.</s><s>Talijanski magazin Guerin Sportivo uručio mu je nagradu Bravo za nastupe u toj sezoni.</s><s>U lipnju 2012. godine, nakon osam godina u Lilleu, Hazard je potpisao za londonski Chelsea, s kojim je u prvoj sezoni osvojio Europa ligu i nagradu za najboljeg mladog igrača u drugoj.</s><s>U sezoni 2014–15., Hazard je pomogao Chelseaju osvojiti Liga kup i prvenstvo.</s><s>Nakon sedam godina u Londonu, Hazard je nakon osvajanja Europa lige 2019. godine potpisao za Real Madrid.</s><s>U klubu je u četiri godine odigrao tek 54 službene utakmice te je imao niz ozljeda.</s><s>Real ga je 2023. godine otpustio, a nekoliko mjeseci kasnije, Hazard se igrački umirovio.</s>

<s>Hazardova reprezentativna karijera započela je već na U-15 razini prije nego je, nakon U-17 i U-19 razine, godine 2008. debitirao za seniorsku reprezentaciju Belgije.</s><s>Svoj debi, sa samo 17 godina, ostvario je u prijateljskoj utakmici protiv Luksemburga.</s><s>Gotovo tri godine kasnije, Hazard je u listopadu 2011. godine postigao svoj prvi reprezentativni gol u utakmiciti protiv Kazahstana.</s><s>U međuvremenu je postao integralni dio reprezentacije, sudjelujući na Svjetskom prvenstvu 2014. i Euru 2016. godine.</s>

<s>Belgijski fudbaleri
Fudbaleri ili nogometaši Chelseaja
Fudbaleri ili nogometaši Real Madrida</s>

